**Športni kolektiv leta 2019**

Plesno skupino Destiny's child sestavlja sedem članov (Brin Jugovič, Žan Majerle, Živa Barič, Zoja Džemič, Manca Kapele, Nuša Vukčevič in Lana Bukovec). Skupina je s tekmovanji začela leta 2017 v skupini pionirji, pod mentorstvom Simona Cerjaka. Isto leto so že postali državni prvaki v disciplini malih formacij. Z nazivom državnih prvakov so dobili vstop na svetovno prvenstvo na Dansko v Kopenhagenu. Za skupino je bilo to prvo mednarodno tekmovanje. Z odličnim nastopom so dosegli 6. mesto med 40 državami iz celega sveta. Leto kasneje so prestopili k mladincem, kjer je bila huda konkurenca, saj so bili med najmlajšimi. Ampak za skupino to ni bila ovira, že prvič v tej kategoriji so na državnem prvenstvu dosegli 4. mesto od 25 malih skupin iz cele Slovenije. Oktobra 2019 so se kot skupina udeležili evropskega prvenstva v Italiji, kjer so dosegli 10. mesto od 43 skupin iz cele Evrope. Letos pa so ponovno pokazali, da s trdim delom prideš do želenega cilja. Postali so namreč državni prvaki v disciplini malih formacij v mladinski kategoriji. Udeležili so se tudi svetovnega prvenstva v Nemčiji, kjer so sezono zaključili z odličnim 11. mestom od 45 držav. Eden izmed članov skupine Destiny's child, Brin, je postal državni prvak v disciplini solo mladinci. Člana skupine Žan in Brin sta leta 2017 v disciplini hip hop duo pionirji postala že drugič zaporedoma državna prvaka. Tekmovala sta tudi v disciplini solo dečki, kjer je Brin postal državni prvak, Žan pa je dosegel 3.mesto. Zelo uspešna sta bila tudi na evropskem prvenstvu na Poljskem v Walbrzych, kjer je Brin dosegel odlično 3. mesto in Žan 18. mesto (od 60 solistov). Destiny's child so dokazali, da spadajo v sam vrh tako na domačih kot tujih tleh ter potrditev, da Belokranjci niso samo dobri, ampak odlični plesalci. Upajo in želijo si, da bodo tako nadaljevali še nekaj let. Njihovi cilji za prihodnje so plesati, uživati ob glasbi in plesu, če pa bo prišel še kakšen dober rezultat na tekmovanju, bo to pika na i. Skozi leta so postali pravi prijatelji, po in pred treningih se radi zabavajo, v času treninga pa trdo trenirajo. Kar pa najbolj šteje, zelo si zaupajo in plešejo s srcem.

Predlog je podal: Plesna skupina Hip hop mame in ati Črnomelj - Plesni studio Novo mesto